

**Porvoon seudun senioriopettajat ry** 11.01.2022

**TOIMINTAKERTOMUS 2021**

**Hallitus**

Hallitukseen kuuluivat vuonna 2021 seuraavat henkilöt:

Puheenjohtaja Eija Pajari, varapuheenjohtaja Anja Lindholm, sihteeri Eija Jäppinen, taloudenhoitaja Ritva Rautiola, tiedotusvastaava Tarja Sola, jäsenvastaava Raili Thorn, jäsen Milli Anttonen sekä varajäsen Soili Koskelainen.

**Kokoukset**

Hallitus kokoontui vuoden aikana kahdeksan kertaa. Vuosi oli yhdistyksen neljästoista toimintavuosi. Vuosikokous pidettiin pandemiatilanteen takia etäkokouksena Teams-yhteyden kautta 31.3.2021. Kokouksessa päätettiin yhdistyksen nimen muuttamisesta Porvoon seudun senioriopettajat ry:ksi. Entinen nimi oli Porvoon senioriopettajat ry.

**Jäsenasiat**

Yhdistykseen kuuluu jäseniä koko itäisen Uudenmaan alueelta. Jäsenmäärä oli vuoden lopussa 290 ja edellisen vuoden lopussa 278.

**Tiedottaminen**

Yhdistyksen nettisivut ovat kaikkien käytettävissä, osoite [www.poseo.osj.fi/kotisivut](http://www.poseo.osj.fi/kotisivut). Tapahtumatiedotusta ja muuta ajankohtaista tiedotusta hoidetaan myös sähköpostitse, lehti-ilmoituksilla ja henkilökohtaisilla yhteydenotoilla. Hallitus käyttää sisäiseen tiedottamiseen ja asioiden hoitoon WhatsApp-sovellusta.

**Talous**

Toimintaa ja tapahtumia on rahoitettu OSJ:ltä saadulla jäsenmaksupalautteella sekä Aktiasäätiö Porvoolta ja Porvoon kaupungilta saaduilla avustuksilla.

**Keskusjärjestö Opetusalan Seniorijärjestö OSJ ry**

Yhdistys on Opetusalan Seniorijärjestö OSJ ry:n – Undervisningssektorns Seniororganisation rf:n jäsen.

Eija Pajari ja Tarja Sola osallistuivat 29.4. yhdistyksen edustajina OSJ:n sääntömääräiseen etävuosikokoukseen.

Yhdistyksen edustajat ovat osallistuneet aktiivisesti OSJ:n järjestämiin koulutus- ja muihin tilaisuuksiin, mm. Osaava yhdistystoimija, OSJ:n järjestö- ja virkistyspäivät, viestintäkoulutus, puheenjohtajien ja sihteereiden verkostotapaaminen sekä Uudenmaan alueen teams-tapaaminen.

**Ansiomerkit**

OSJ:n hallitus on myöntänyt järjestön hopeisen ansiomerkin Anja Lindholmille.

**Toiminta jäsenistölle**

Jäsenistön yhteisiä tapahtumia on edelleen jouduttu vähentämään koronapandemian vuoksi. Liikuntaa on tuettu mahdollistamalla alennettuun hintaan ostettavien kuntosalikorttien hankintaa sekä ilmaisella uimahallikäynnillä. Myös taidenäyttelykäynti järjestettiin omatoimisena käyntinä yhdistyksen laskuun.

Kansalaisopiston avustuksella järjestettiin jäsenistölle koulutusta etäkokouksien sujumiseksi.

Toimintaan ja tapahtumiin on osallistuttu pandemiasta huolimatta paljon ja yhdistys sai niistä positiivista ja kannustavaa palautetta. Jäsenistölle voitiin järjestää toimintaa vasta syyskaudella.

**Toteutuneet tapahtumat**

**Elokuu** Villa Albertin ateljemuseo 17.-29.8. 27 kävijää

**Syyskuu** Uimahallikäynnit 6.-17.9. 7 kävijää

Tulen tango -konsertti 25.9. 13 osallistujaa

 Hietaniemen hautausmaa 29.9. 26 osallistujaa

**Lokakuu** Marion Rungin juhlakonsertti 6.10. 14 osallistujaa

 Opastetut kävelyt Porvoossa 7.10. 17 osallistujaa

**Marraskuu** Ohjattu kuntosalitutustuminen 4 osallistujaa

**Joulukuu** Joululounas 53 osallistujaa

Yhdistyksen järjestämissä tilaisuuksissa ja kokouksissa on vuoden aikana ollut osallistujia yhteensä noin 300.

**Porvoon seudun senioriopettajat ry:n hallitus**